রাজধানীর দক্ষিণখানের সন্ত্রাসবাদী আস্তানায় উদ্ধার অভিযান ও আলামত সংগ্রহের কাজ শেষ হলেও এখন তালাবদ্ধ রয়েছে সূর্য ভিলা নামের ওই বাড়িটির নিচতলার ফ্ল্যাটটি। সূর্য ভিলাসহ আশপাশের অন্য বাড়িগুলোকেও রাখা হয়েছে কঠোর নজরদারিতে। তবে ২৭ ডিসেম্বর-২০১৬ রাতে সূর্য ভিলার নামে বাড়িটি খুলে দেয়া হয়। সন্ত্রাসবাদীদের ব্যবহৃত সেই ফ্ল্যালটি কবে খুলে দেয়া হবে তা এখনো নিশ্চিত নয় তদন্ত সংশ্লিষ্টরা। ঘটনার পর থেকে এখনো ওই ফ্ল্যাটের বাসিন্দাসহ আশপাশের বাসিন্দারাও রয়েছে আতঙ্কে। এমনকি আশপাশের অনেক ভাড়াটিয়াও বাসা ছেড়েছে। এ বিষয়ে দক্ষিণখান থানার ওসি তপন চন্দ্র সাহা বলেছে, সন্ত্রাসবাদীদের ব্যবহৃত সূর্য ভিলার নিচ তলার ফ্ল্যাটটি তালাবদ্ধ করে রাখা হয়েছে। ঊর্ধ্বতন কর্মকর্তাদের নিদের্শ পেলেই খুলে দেয়া হবে। এছাড়া বাড়িটির দ্বিতীয় ও তৃতীয় তলা খুলে দেয়া হয়েছে। বাড়িটি এখনো পুলিশের নজরদারীতে রাখা হয়েছে। ২৪ ডিসেম্বর-২০১৬ ভোরে দক্ষিণখানের সূর্য ভিলা নামে ওই বাড়িটিতে অভিযান চালায় আইন-শৃঙ্খলা বাহিনীর সদস্যরা। আত্মঘাতী হামলায় নারীসহ দুই সন্ত্রাসবাদী নিহত হয়েছে। নিহতদের মধ্যে একজন সন্ত্রাসবাদী সুমনের স্ত্রী, সে আত্মঘাতী বিস্ফোরণে নিহত হয়েছে। আরেকজন আজিমপুরে নিহত সন্ত্রাসবাদীদের অর্থদাতা তানভীর কাদেরীর ছেলে আবির ওরফে আদর। আত্মসমর্থন করেছে নারী ও শিশুসহ চার সন্ত্রাসবাদী। ওই বাড়ির মালিক জামাল হোসেনের মেয়ে জোনাকি বলেন, এখনো নিচ তলার ফ্ল্যাটটি তালাবদ্ধ রয়েছে। আমরা থানা পুলিশের সঙ্গে যোগাযোগ করেছি ওনারা বলেছেন- সময় হলেই খুলে দেয়া হবে। কবে খুলে দেয়া হবে আইন-শৃঙ্খলা বাহিনীর সদস্যরা ভাল বলতে পারবে।